DEĊIŻJONI TAL-KUMMISSJONI
tad-9 ta' Diċembru 2008
li temenda l-Annessi għad-Direttivi 2004/17/KE u 2004/18/KE tal-Parlament Ewropew u tal-Kunsill dwar il-proċeduri tal-akkwist pubbliku, fir-rigward tal-listi tagħhom tal-entitajiet kontraenti u l-awtoritajiet kontraenti
(notifikata taħt id-dokument numru C(2008) 7871)
(Test b'rilevanza għaż-ŻEE)
(2008/963/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2004/17/KE tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' akkwisti ta' entitajiet li joperaw fis-setturi tal-ilma, l-enerġija, it-trasport u s-servizzi postali (1), u b'mod partikolari l-Artikolu 70 (a) tiegħu,
Wara li kkunsidrat id-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 fuq koordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (2), u b'mod partikolari l-Artikolu 79(1) (d) u (e) tagħha,
Billi:
(1)
L-Annessi I sa V u VII sa X tad-Direttiva 2004/17/KE ma fihomx il-listi tal-entitajiet kontraenti tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, li kienu ddaħħlu fl-Annessi I sa IX tad-Direttiva tal-Kunsill 93/38/KEE tal-14 ta' Ġunju 1993 li tikkoordina l-proċeduri ta' akkwist pubbliku għal entitajiet li joperaw fis-setturi tal-ilma, tal-enerġija, tat-trasport u tat-telekomunikazzjoni (3) permezz tat-Trattat tal-Adeżjoni tal-2003 (4).
(2)
L-Anness III tad-Direttiva 2004/18/KE ma fihx il-listi tal-korpi regolati bil-liġi pubblika tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, li kienu ddaħħlu fl-Anness I tad-Direttiva tal-Kunsill 93/37/KEE tal-14 ta' Ġunju 1993 li tikkonċerna l-koordinament tal-proċeduri għall-għoti ta' kuntratti tax-xogħlijiet pubbliċi permezz (5) tat-Trattat tal-Adeżjoni tal-2003.
(3)
L-Anness IV tad-Direttiva 2004/18/KE ma fihx il-listi tal-awtoritajiet tal-gvern ċentrali tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, li kienu ddaħħlu fl-Anness I tad-Direttiva 93/36/KEE permezz tat-Trattat tal-Adeżjoni tal-2003.
(4)
Skont l-Artikolu 73 tad-Direttiva 2004/17/KE, ir-riferenzi fid-Direttiva 93/38/KEE li tħassret għandhom jitqiesu daqs li kieku kienu saru fid-Direttiva 2004/17/KE, f'konformità mat-tabella ta' korrelazzjoni fl-Aness XXVI tad-Direttiva 2004/17/KE, sabiex jiżguraw li l-entitajiet kontraenti li kien fiha d-Direttiva 93/38/KEE kif emendata permezz tat-Trattat tal-Adeżjoni tal-2003 huma fil-fatt inklużi fl-annessi relevanti tad-Direttiva 2004/17/KE.
(5)
Skont l-Artikolu 82 tad-Direttiva 2004/18/KE, ir-riferenzi fid-Direttivi 93/36/KEE u 93/37/KEE li tħassru għandhom jitqiesu daqs li kieku kienu saru fid-Direttiva 2004/18/KE, f'konformità mat-tabella ta' korrelazzjoni fl-Anness XII tad-Direttiva 2004/18/KE, sabiex jiżguraw li l-entitajiet kontraenti li kien fihom d-Direttivi 93/36/KEE u 93/37/KEE kif emendati permezz tat-Trattat tal-Adeżjoni tal-2003 huma fil-fatt inklużi fl-annessi relevanti tad-Direttiva 2004/18/KE.
(6)
Fl-interess taċ-ċarezza, l-Annessi I sa V u VII sa X tad-Direttiva 2004/17/KE u l-Annessi III u IV tad-Direttiva 2004/18/KE għandhom jiġu aġġornati sabiex jinkludu l-listi rispettivi tal-entitajiet kontraenti u tal-awtoritajiet kontraenti tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja.
(7)
L-Anness VI tad-Direttiva 2004/17/KE ma jagħmilx riferenza għall-entitajiet kontraenti fis-settur postali tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja.
(8)
Skont l-Artikolu 71 tad-Direttiva 2004/17/KE u l-Artikolu 12 tad-Direttiva 2004/18/KE, l-Istati Membri kellhom il-possibbiltà jiddeferixxu l-applikazzjoni tal-Artikolu 6 tad-Direttiva 2004/17/KE fir-rigward tas-servizzi postali għall-31 ta' Diċembru 2008.
(9)
Sabiex jiġu kkunsidrati l-iżviluppi leġiżlattivi, il-listi tal-entitajiet kontraenti fis-settur tas-servizzi postali li huma inklużi fl-Anness VI tad-Direttiva 2004/17/KE għandhom jiġu aġġornati kif xieraq.
(10)
Barra dan, l-Anness tad-Direttivi 2004/17/KE u 2004/18/KE għandhom jiġu aġġornati sabiex jirriflettu l-iżviluppi amministrattivi fl-Istati Membri.
(11)
Il-miżuri li ngħataw f'din id-Deċiżjoni huma f'konformità mal-opinjoni tal-Kumitat imwaqqaf b'Deċiżjoni tal-Kunsill 71/306/KE (6),
ADOTTAT DIN ID-DEĊIŻJONI:
Artikolu 1
L-Annessi I sa X tad-Direttiva 2004/17/KE huma emendati kif ġej:
(1)
L-Anness I inbidel bit-test imniżżel fl-Anness I ta' din id-Deċiżjoni.
(2)
L-Anness II inbidel bit-test imniżżel fl-Anness II ta' din id-Deċiżjoni.
(3)
L-Anness III inbidel bit-test imniżżel fl-Anness III ta' din id-Deċiżjoni.
(4)
L-Anness IV inbidel bit-test imniżżel fl-Anness IV ta' din id-Deċiżjoni.
(5)
L-Anness V inbidel bit-test imniżżel fl-Anness V ta' din id-Deċiżjoni.
(6)
L-Anness VI inbidel bit-test imniżżel fl-Anness VI ta' din id-Deċiżjoni.
(7)
L-Anness VII inbidel bit-test imniżżel fl-Anness VII ta' din id-Deċiżjoni.
(8)
L-Anness VIII inbidel bit-test imniżżel fl-Anness VIII ta' din id-Deċiżjoni.
(9)
L-Anness IX inbidel bit-test imniżżel fl-Anness IX ta' din id-Deċiżjoni.
(10)
L-Anness X inbidel bit-test imniżżel fl-Anness X ta' din id-Deċiżjoni.
Artikolu 2
L-Annessi III u IV tad-Direttiva 2004/18/KE huma emendati kif ġej:
(1)
L-Anness III inbidel bit-test imniżżel fl-Anness XI ta' din id-Deċiżjoni.
(2)
L-Anness IV inbidel bit-test imniżżel fl-Anness XII ta' din id-Deċiżjoni.
Artikolu 3
Din id-Deċiżjoni għandha tapplika mill-1 ta' Jannar 2009
Artikolu 4
Din id-Deċiżjoni hija indirizzata lill-Istati Membri.
Magħmula fi Brussell, 9 ta' Diċembru 2008